મહેસાણા શહેરમાં બપોરે 11.35 વાગ્યે દુકાનો બંધ કરાવતાં હાઇવે પર નાગલપુર કોલેજ પહોંચેલા આગેવાનોની અટકાયતનો તખ્તો ઘડાતાં મોટાભાગના સરકી ગયા હતા. જ્યારે પાલિકા પ્રમુખ ઘનશ્યામ સોલંકી અને 4 મહિલાઓની અહીંથી અટકાયત કરી હતી. બે કલાક સુધી પોલીસ અને કોંગી આગેવાનો વચ્ચે ચાલેલા પકડદાવ દરમિયાન જિલ્લા પ્રમુખ સહિતની જેલરોડ પરથી અટકાયત કરી એલસીબીમાં લઇ જવાયા હતા. બાદમાં તમામને મુક્ત કરાયા હતા. દુકાનો બંધ કરાવવા નીકળેલાઓમાં પાટીદાર નગરસેવકો અને આગેવાનો માત્ર મોઢું દેખાડીને ચાલતી પકડી હતી.